Omnibus presentes litteras inspecturis, Humbertus, archipresbiter de Argentino, salutem in Domino. Noveritis quod coram nobis constitutus Bernardus dictus Miles et Emeta ejus uxor, non vi sed spontanea voluntate, recognoverunt se vendidisse in perpetuum preposito et conventu ecclesiae Sancti Benedicti Sallensis unum sextarium siliginis ad mensuram de Sancto Benedicte, annui redditus habendum et percipiendum in domo dictæ Emetae de Maycleres, pro quinquaginta tribus solidis, et dictus Bernardus, maritus, de quibus recognoverunt se gratum suum habuisse in pecunia numerata promiserunt. Datum anno Domini 1216, mense januario. Sigillatum.